इस बॉलीवुड एक्टर की बीवी के नाम पर कर रहा था ठगी, अभिनेता ने की सावधान रहने की अपील  
एक्टर श्रेयस तलपड़े ने लोगों को ठगी से किया सावधान
कोई उनकी पत्नी के नाम पर कर रहा था ठगी
श्रेयस तलपड़े ने इंटरव्यू में किया खुलासा
बॉलीवुड एक्टर श्रेयस तलपड़े ने एक खुलासा किया है जो काफी चौंकाने वाला है. वैसे तो इन दिनों नाम और पहचान बदलकर ठगने के मामले आम हो गए हैं. लेकिन अब ऐसे ही मामले बॉलीवुड में भी सुनने को मिल रहे हैं. दरअसल, एक्टर श्रेयस तलपड़े ने खुलासा किया है कि एक व्यक्ति सोशल मीडिया पर उनकी पत्नी दीप्ति के नाम का इस्तेमाल कर लोगों को ठगने का काम कर रहा है. श्रेयस तलपड़े ने अपने फैन्स को आगाह करते हुए इस बात की जानकारी दी और फैन्स को सावधान रहने के लिए कहा.
You. Define. You . . . - @kalsekarmrunal Outfit courtesy - @ciinnamonbya.k
A post shared by  Shreyas Talpade (@shreyastalpade27) on Jul 8, 2019 at 12:47am PDT
एक्टर श्रेयस तलपड़े ने अपने फैन्स से आग्रह किया है कि वह किसी ऐसे व्यक्ति द्वारा 'ठगे' न जाएं, जो सोशल मीडिया पर उनकी पत्नी दीप्ति के नाम का प्रयोग कर एमेजॉन कास्टिंग हेड के रूप में लोगों को भ्रमित कर फंसा रहा है. श्रेयस ने आईएएनएस को दिए एक इंटरव्यू में कहा, 'जब हमें इस बारे में पता चला तो हम काफी अचंभित हुए. एक दोस्त ने हमें इसका स्क्रीनशॉट भेजा कि किसी ने दीप्ति के तस्वीर को अपने अकाउंट में लगा रखा है. यह चिंताजनक और काफी परेशान करने वाला था.'
श्रेयस ने आगे कहा, 'मैं लोगों को इस बारे में आगाह करना चाहता था. दीप्ति एक स्वतंत्र निर्माता हैं और उन्होंने कई बेहतरीन फिल्में बनाई हैं. वह एमेजॉन की कास्टिंग डायरेक्टर नहीं हैं. मुझे उम्मीद है कि कोई भी इस व्यक्ति के धोखे में नहीं आएगा.' बता दें श्रेयस की पत्नी दीप्ति ने कई मराठी फिल्मों को प्रोड्यूस किया है.